


PARLAMENTUL  ROMÂNIEI

CAMERA  DEPUTAŢILOR

	
	COMISIA PENTRU ȘTIINȚĂ ȘI TEHNOLOGIE
                                                              Bucureşti, 12 septembrie 2022



Plx. 447/2022



Către,

CAMEREI DEPUTATILOR 


Vă înaintăm, alăturat, RAPORTUL asupra proiectului de Lege privind modificarea Legii nr.307/2013 pentru ratificarea Convenției cu privire la construirea și exploatarea unui Centru de cercetare în domeniul antiprotonilor și al ionilor în Europa, semnată la Wiesbaden la 4 octombrie 2010, trimis, spre dezbatere în fond, Comisiei pentru știință și tehnologie, cu adresa nr. Plx. 447/2022 .

Președinte,

Dragoș Gabriel ZISOPOL

COMISIA PENTRU ȘTIINȚĂ ȘI TEHNOLOGIE
Bucureşti, 12 septembrie 2022
RAPORT 

asupra proiectului de Lege privind modificarea Legii nr.307/2013 pentru ratificarea Convenției cu privire la construirea și exploatarea unui Centru de cercetare în domeniul antiprotonilor și al ionilor în Europa, semnată la Wiesbaden la 4 octombrie 2010

În conformitate cu prevederile art. 95 din Regulamentul Camerei Deputaţilor, republicat, Comisia pentru știință și tehnologie a fost sesizată spre dezbatere în fond, cu proiectul de Lege privind modificarea Legii nr.307/2013 pentru ratificarea Convenției cu privire la construirea și exploatarea unui Centru de cercetare în domeniul antiprotonilor și al ionilor în Europa, semnată la Wiesbaden la 4 octombrie 2010, trimis cu adresa nr. Plx. 447/2022 și înregistrat cu nr.4c-24/112/2022.
Potrivit prevederilor art. 75 din Constituţia României, republicată şi ale 92 din Regulamentul Camerei Deputaţilor, republicat, Camera  Deputaţilor este primă Cameră sesizată.

Consiliul Legislativ a avizat favorabil proiectul de lege, conform avizului nr. 761 din 30.06.2022.
Proiectul de lege supus dezbaterii are ca obiect de reglementare modificarea Legii nr.307/2013 pentru ratificarea Convenţiei cu privire la construirea şi exploatarea unui Centru de cercetare în domeniul antiprotonilor şi al ionilor în Europa, semnată la Wiesbaden la 4 octombrie 2010. Modificarea avută în vedere se referă la asigurarea contribuţiei României la construirea Centrului de cercetare în domeniul antiprotonilor şi al ionilor în Europa (Centrul FAIR) cu valoarea de 8,16 milioane euro (la nivelul preţurilor din 2005) şi prelungirea perioadei pentru plata acestei contribuţii până în 2027. Contribuţia suplimentară a României la construcţia Centrului FAIR în valoare de 8,16 milioane euro la nivelul preţurilor din 2005, echivalentă cu 13,18 milioane euro la nivelul actual al preţurilor, este repartizată uniform în perioada 2022-2027 prin plata a 6 tranşe anuale egale în valoare de 2,197 milioane euro. De asemenea, proiectul de lege precizează noua denumire a autorităţii statului desemnate să reprezinte România în aplicarea Convenţiei FAIR, respectiv, Ministerul Cercetării, Inovării şi Digitalizării, rezultată ca urmare a stabilirii unor noi măsuri la nivelul administraţiei publice centrale.

Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din data de 12 septembrie 2022.

Membrii Comisiei pentru știință și tehnologie au participat la dezbateri conform listei de prezență.

În urma dezbaterii, membrii Comisiei au hotărât, cu unanimitate de voturi adoptarea proiectului de Lege privind modificarea Legii nr.307/2013 pentru ratificarea Convenției cu privire la construirea și exploatarea unui Centru de cercetare în domeniul antiprotonilor și al ionilor în Europa, semnată la Wiesbaden la 4 octombrie 2010.
În raport de obiectul şi conţinutul său,  proiectul de lege face parte din categoria legilor ordinare.

